b'\n_START_ARTICLE_\nAvenged Sevenfold\n_START_SECTION_\nPovijest\n_START_PARAGRAPH_\nPrije osnivanja sastava dvojica prijatelja M. Shadows i Zacky Vengeance bili su \xc4\x8dlanovi dvaju sastava. M. Shadowsov sastav je imao simboli\xc4\x8dko ime Successful Failure, a Zackyev MPA odnosno Mad Porno Action. Niti jedan od sastava nije zabilje\xc5\xbeio zna\xc4\x8dajniji uspjeh, te dolaze na ideju da osnuju zajedni\xc4\x8dki glazbeni sastav. Isti je osnovan 1999. godine u Huntington Beachu sa \xc4\x8dlanovima M. Shadowsom, Zackyjem Vengeanceom, The Revom i Mattom Vendttom. M. Shadows je do\xc5\xa1ao na ideju imena iz Knjige postanka 4:24 o pri\xc4\x8di Kajina i Abela. Njihova imena koja koriste kao \xc4\x8dlanovi sastava potekla su od nadimaka iz srednje \xc5\xa1kole.\n_START_SECTION_\nGlazba i uspjesi\n_START_PARAGRAPH_\nAvenged Sevenfold u po\xc4\x8detku je svirao isklju\xc4\x8divo metalcore \xc5\xbeanr, sve do 2005. godine kada izlazi album City of Evil, te od tada pa sve do danas sviraju heavy metal. Na \xc4\x8detvrtom albumu dolazi do eksperimentiranja sa zvukom i u pozadini se \xc4\x8desto mogu \xc4\x8duti violine te ostala klasi\xc4\x8dna glazbala. Album Nightmare im je omogu\xc4\x87io komercijalni uspjeh i probijanje na prvo mjesto Bilibordove ljestvice sa 163 000 prodanih albuma. 2011. godine Synyster Gates i Zacky Vengeance osvajaju nagradu "Golden Gods" kao najbolji gitaristi, a M. Shadows dobiva nagradu za najboljeg metal pjeva\xc4\x8da. Mike Portnoy, bubnjar koji je bio na dijelu turneje, osvaja nagradu za najboljeg bubnjara zbog rada sa Avengedom Sevenfoldom. Njihovi \xc5\xa1esti studijski album, Hail To The King, je bio njihovi drugi album koji je bio broj 1 na Billboardovoj listi prodavaju\xc4\x87i preko 159,000 primjeraka u prvom tjednu izlaska. Na albumu im se slu\xc5\xbebeno pridru\xc5\xbeuje Arin Ilejay kao \xc4\x8dlan sastava. Tim albumom su osigurali nagrade za najbolje gitariste, najposve\xc4\x87enije fanove te najboljeg bubnjara na Revolver Golden Gods nagradama 2014. godine._NEWLINE_Do sada su prodali vi\xc5\xa1e od 10 milijuna primjeraka albuma diljem svijeta.\n_START_SECTION_\nAlbumi\n_START_PARAGRAPH_\nDo danas su objavili sedam studijskih albuma, jedan koncertni album i devetnaest singlova. Prije nego \xc5\xa1to su objavili Sounding the Seventh Trumpet snimili su dva demo albuma (Avenged Sevenfold 1999 demo i Avenged Sevenfold 2000 demo). Album STST objavljen je 2001. godine.\n_START_SECTION_\nSounding The Seventh Trumpet (2001. - 2002.)\n_START_PARAGRAPH_\nSounding The Seventh Trumpet je njihov prvi album objavljen 31. sije\xc4\x8dnja 2001. Objavila ga je diskografska ku\xc4\x87a Good Life Recordings. 1999. godine sastavu se priklju\xc4\x8duje novi gitarist Synyster Gates, ali nije sudjelovao u snimanju albuma. U albumu je odsvirao pjesmu To End The Rapture koja se na\xc5\xa1la na albumu tijekom njegovog reizdanja. Album je metalcore \xc5\xbeanra i prodan je u pribli\xc5\xbeno 200 000 primjeraka. Valary Sanders, supruga M. Shadowsa, pojavljuje se u pjesmi The Art Of Subconscious Illusion gdje je otpjevala manji dio pjesme.\n_START_SECTION_\nWaking The Fallen (2003. - 2004.)\n_START_PARAGRAPH_\nWaking The Fallen je drugi studijski album koji je objavljen 26. kolovoza 2003. To je njihov zadnji metalcore album koji se sastojao zajedno od krikova i \xc4\x8distih vokala. Johnny Christ sudjeluje na albumu sa Avenged Sevenfoldom. Pjeva\xc4\x8d M.Shadows je poradio na svojim vokalnim sposobnostima gdje je to pokazao u pjesmama I Won\'t See You Tonight Part 1 i 2. Avenged Sevenfold za svoj uspjeh na drugom i tre\xc4\x87em albumu mogu zahvaliti i Andrewu Mudrocku. Pjesma Chapter Four kori\xc5\xa1tena je u igrici NFL 2004._NEWLINE_26. kolovoza 2014. godine slu\xc5\xbebeni je datum izlaska reizdanja albuma povodom 10. godi\xc5\xa1njice pod nazivom Waking The Fallen: Resurrected. Album se sastoji od originalnog CD-a s bonus CD-om koji \xc4\x87e sadr\xc5\xbeati live i demo verzije nekih pjesama s jednom potpuno novom pjesmom Waking The Fallen: Resurrected. Album jo\xc5\xa1 sadr\xc5\xbei i bonus DVD koji prikazuje sastav tijekom ere Waking The Fallen i 2 glazbena spota za pjesmu "Unholy Confessions" i jedan live video za pjesmu "Chapter Four".\n_START_SECTION_\nCity Of Evil (2005. - 2006.)\n_START_PARAGRAPH_\nCity Of Evil je tre\xc4\x87i po redu studijski album izvo\xc4\x91a\xc4\x8da Avenged Sevenfolda. Album se dosta razlikuje od ostalih jer se radi o heavy metal i hard rock \xc5\xbeanrovima. City Of Evil je objavljen 6. srpnja 2005. te je sastavu donio mnogo ve\xc4\x87i broj obo\xc5\xbeavatelja diljem svijeta. Najpoznatije pjesme sa albuma su Bat Country te Beast And The Harlot, koje postaju svjetski hitovi. Video za pjesmu Bat Country osvojio je nagradu na MTV Video Music Awards 2006. godine. Do sada je album prodan u preko 2 500 000 primjeraka koji su ve\xc4\x87inom prodani u SAD-u. M. Shadows je posebno doradio glas sa svojim vokalnim trenerom Ronom Andersonom._NEWLINE_Pjesma Blinded In Chains je kori\xc5\xa1tena u ra\xc4\x8dunalnoj igri NFS: Most Wanted, pjesma Bat Country u filmu Big Momma\'s House 2, zatim u igrama Saints Row 2 i Madden NFL 2006 te u jednoj epizodi popularne TV serije "Bones". Pjesma Beast And The Harlot je kori\xc5\xa1tena u igri Burnout Revenge. Brian Haner, otac solo gitarista Synyster Gatesa, sudjeluje u pjesmi Sidewinder.\n_START_SECTION_\nAvenged Sevenfold (2007. - 2009.)\n_START_PARAGRAPH_\nAlbum Avenged Sevenfold je \xc4\x8detvrti po redu studijski album istoimenog sastava koji je objavljen 30. studenog 2007. Album odlikuju brzi nastupi na gitarama i brzo bubnjanje. To je bio posljednji studijski album preminulog bubnjara The Rev-a. Album se razlikuje od prethodnog albuma u zvuku gdje se poku\xc5\xa1ava eksperimentirati sa zvukom te glazbalima koji nisu prisutni u metal glazbi poput violina i orgulja. Ulo\xc5\xbeeni rizik im se isplatio jer im je donio jo\xc5\xa1 ve\xc4\x87i broj obo\xc5\xbeavatelja diljem svijeta. Album je na Biliboardovoj ljestvici albuma godine zauzeo visoko 4. mjesto. 2008. godine sastav dobiva nagradu \xc4\x8dasopisa Kerrang za najbolji album 2008. godine. Sastav je zapo\xc4\x8deo turneju dan prije slu\xc5\xbebenog objavljivanja albuma, a zavr\xc5\xa1io 2009. godine.\n_START_SECTION_\nLive In The LBC & Diamonds In The Rough (2008.)\n_START_PARAGRAPH_\nLive In The LBC & Diamonds In The Rough je prvi live DVD sastava i CD album s bonus pjesmama i nikad prije objavljenim materijalom. Ovaj DVD su izdali 16. rujna 2008. godine i sadr\xc5\xbei live koncert s Taste Of Chaos turneje koji je snimljen 10. travnja 2008 u Long Beachu u Kaliforniji. CD sadr\xc5\xbei pjesme koje nisu dospjele na album Avenged Sevenfold, na CD-u se jo\xc5\xa1 i sadr\xc5\xbee obrade nekih poznatih metal izvo\xc4\x91a\xc4\x8da poput Iron Maidena, Black Sabbatha i Pantere.\n_START_SECTION_\nSmrt Jimmy "The Rev" Sullivana (2009.)\n_START_PARAGRAPH_\n28. prosinca 2009. godine, umire James Owen Sullivan, poznatiji kao Jimmy "The Rev Sullivan" od posljedica predoziranja ljekovima. Obdukcija je utvrdila da je The Rev umro od predoziranja Oxycodonea, Oxymorphonea, Diazepama/Nordiazepama i alkohola. Sastav je putem interneta objavio ovu tragediju i obitelj Sullivana je izjavila svoju zahvalnost za primljenu su\xc4\x8dut.\n_START_SECTION_\nNightmare (2009. - 2011.)\n_START_PARAGRAPH_\nNightmare je peti po redu studijski album grupe Avenged Sevenfold. Album je objavljen 27. srpnja 2010. Objavila ga je diskografska ku\xc4\x87a Warner Bros. Records. Producent albuma je bio Mike Elizondo i album je sniman u New York-u. Album Nightmare je prvi album bez preminulog bubnjara Jamesa Owena Sullivana. Iako je umro prije izdanja albuma on je imao velik utjecaj na njega. Njegov glas je sudjelovao u pjesmi Fiction koju je napisao 3 dana prije smrti. Pjesma je imala prvobitan naziv Death .U prvom tjednu album je prodan u 163 000 kopija i tako je dospio na prvo mjesto Biliboardove ljestvice. Tako\xc4\x91er Nightmare album je izbacio Eminemov album Recovery na drugo mjesto \xc5\xa1to je bio veliki uspjeh te je bila uvertira u sljede\xc4\x87e dane uspjeha .Album je dobio pozitivne kritike. Amy Sciarretto je izjavila: "Tijekom tragi\xc4\x8dne i neblagovremene smrti Avenged Sevenfold na svoju prigodu \xc4\x8dine svoj najja\xc4\x8di album u jednom od najosjetljivijih razdoblja u njihovoj povjesti." Album je donio \xc4\x8dlanovima brojne nagrade od kojih su najva\xc5\xbenije:Revolver Golden Gods awards za najbolji album, M. Shadows najbolji metal vokal 2011., Synyster Gates i Zacky Vengeance Najbolji gitaristi 2011. i Mike Portnoy je dobio nagradu za najboljeg bubnjara 2011 godine za rad sa Avenged Sevenfoldom. Brian Haner je sudjelovao velikim djelom na radu albuma. U pjesmi So Far Away je svirao gitaru i u pjesmi Tonight The World Dies je svirao gitarsku sola\xc5\xbeu. Na turneji su promijenili bubnjara. Mike Portnoy je oti\xc5\xa1ao odmah prije po\xc4\x8detka Nightmare After Christmas Tour i zamijenio ga je mladi bubnjar Richard Arin ilejay koji je potvr\xc4\x91en kao novi bubnjar. U Nightmare razdoblju izbacili su EP pod nazivom Welcome To The Family koji je sadr\xc5\xbeavao sasvim novu pjesmu 4AM te su za Call Of Duty Black Ops napravili pjesmu Not Ready To Die i za Call Of Duty Black Ops II pjesmu zvanu Carry On.\n_START_SECTION_\nHail To The King (2012. - 2014.)\n_START_PARAGRAPH_\nHail To The King je \xc5\xa1esti album sastava Avenged Sevenfold. Izdan je 23. kolovoza 2013. godine. Na ovom albumu im se pridru\xc5\xbeuje mladi bubnjar Arin Ilejay i postaje slu\xc5\xbebeni \xc4\x8dlan sastava. Ovo je ujedino i prvi album bez ikakvog doprinosa preminulog The Rev-a. Album je izdala diskografska ku\xc4\x87a Warner Bros. Album je bio broj 1 na Billboardovoj listi u Americi (159.000 prodanih primjeraka u prvom tjednu izlaska) i u vi\xc5\xa1e dr\xc5\xbeava poput Engleske, Kanade, Irske te Italije. Ovim albumom su htjeli napraviti old-school metal album poput albuma Metallice, Megadetha, Pantere, Black Sabbatha i Guns N\' Rosesa, \xc5\xa1to je vidljivo u singlovima Hail To The King, Shepherd Of Fire te This Means War. Album je dobio certifikat RIAA-e zlatnog albuma 16. srpnja 2014. Sastav je 2014. dobio i nagrade za najposve\xc4\x87enije fanove, najbolje gitariste te najboljeg bubnjara na godi\xc5\xa1njim Revolver Golden Gods nagradama. Sredinom ljeta 2014. izlazi i igra za Apple i Android ure\xc4\x91aje pod nazivom Hail To The King: Deathbat. Pjeva\xc4\x8d M.Shadows izjavio je kako je oduvijek htio napraviti video igru i sad su dobili priliku napraviti jednu koja \xc4\x87e biti u stilu igara poput Diabla, samo \xc4\x87e pri\xc4\x8da biti vezana za Avenged Sevenfold. Prije izlaska igre iza\xc5\xa1ao je i mini-animirani serijal na YouTubeu koji slu\xc5\xbei kao prequel igre.\n_START_SECTION_\nThe Stage (2016.)\n_START_PARAGRAPH_\nU listopadu 2014. godine, pjeva\xc4\x8d M.Shadows je izjavio da \xc4\x87e sastav nakon kratke turnje u Aziji po\xc4\x8detkom 2015. godine po\xc4\x8deti razmi\xc5\xa1ljati o novom, sedmom po redu studijskom albumu i najvjerojatnije ga po\xc4\x8deti pisati u ljeto 2015. 23. srpnja 2015. godine, sastav je objavio da ih bubnjar Arin Ilejay napu\xc5\xa1ta. U studenome 2015. biv\xc5\xa1i \xc4\x8dlan sastava Bad Religion, Brooks Wackerman, slu\xc5\xbebeno postaje njihov novi bubnjar. U listopadu 2016. godine, sastav objavljuje video za pjesmu "The Stage" s prestoje\xc4\x87eg istoimenog albuma koji izlazi dva tjedna kasnije. Album je iznimno dobro prihva\xc4\x87en od strane kriti\xc4\x8dara, koji su pohvalili novi progresivni stil sastava.\n_START_SECTION_\nStil i utjecaji na glazbu\n_START_PARAGRAPH_\nGlavni utjecaji na sastav su izvo\xc4\x91a\xc4\x8di Metallica, Iron Maiden, Guns N\' Roses, Pantera, Megadeth, Slayer, Dream Theater, The Misfits, AC/DC, Mot\xc3\xb6rhead, Black Sabbath te Led Zeppelin._NEWLINE_Sastav je okarakteriziran kao heavy metal i metalcore s hard rock utjecajima. Tijekom godina su mijenjali stilove i eksperimenirali s glazbom. Prva dva albuma su metalcore dok su ostali heavy metal. Njihov \xc4\x8detvrti album Avenged Sevenfold je album s kojim su najvi\xc5\xa1e eksperimentirali, napravili su pjesmu A Little Piece Of Heaven koja je napravljena po uzoru na broadway, i Dear God koja je country skladba. Napravili su pjesme s ekstremnim metal vokalima kao \xc5\xa1to su God Hates Us te Not Ready To Die._NEWLINE_Neki smatraju da sastav "nije dovoljno metal". Pjeva\xc4\x8d M.Shadows je na to odgovorio: "To je isto kao da ka\xc5\xbeete da nismo dovoljno punk, koga briga?". Avenged Sevenfold je jedan od sastava New Wave of American Heavy Metal pokreta.'